《天柱》
宋代·谢章

莺花婉娩天，晴空落红雨。
千里赋远游，山水无重数。
武夷天下甲，清绝多奇趣。
名峰三十六，一一拱天柱。
隔岸分西东，回首时一顾。
孤高自特立，不肯相朋附。
溪流走其下，萦纡溢清泚。
荒烟锁寒碧，晴岚滴空翠。
曲曲深复深，行行止目止。
时闻欸乃歌，恍入桃源路。
山禽相应答，岭云自吞吐。
此境非人寰，蔚为神仙所。
我欲深穷□，白鸥没星渚。

作者简介：谢章，建昌（今江西永修西北）人。理宗淳祐七年（一二四七）进士（清雍正《江西通志》卷五一）。